PATVIRTINTA

Klaipėdos r. Veiviržėnų Jurgio Šaulio gimnazijos direktoriaus 2020 m. birželio 1 d. įsakymu

Nr. V-51

**KLAIPĖDOS R. VEIVIRŽĖNŲ JURGIO ŠAULIO GIMNAZIJOS MOKYTOJŲ DARBO, MOKINIŲ KONSULTAVIMO, ŠVIETIMO PAGALBOS TEIKIMO, NEFORMALUS UGDYMO ORGANIZAVIMO COVID-19 LIGOS (KORONAVIRUSO INFEKCIJOS) ATVEJU TVARKOS APRAŠAS**

**I SKYRIUS**

**BENDROSIOS NUOSTATOS**

1. Klaipėdos r. Veiviržėnų Jurgio Šaulio gimnazija (toliau – Gimnazija) darbo organizavimo vykdant vaikų priežiūrą Karantino sąlygomis esant potencialiai užsikrėtimo koronavirusu (Covid-19) rizikai tvarkos aprašas (toliau – Aprašas. Tvarkos aprašas nustato Gimnazijos darbo organizavimo ir bendruomenės veiksmų tvarką, saugos ir sveikatos reikalavimus.
2. Aprašas nustato įstaigos veiksmus esant ekstremaliai situacijai valstybės lygiu.
3. Aprašas parengtas vadovaujantis šiais teisės aktais ir rekomendacijomis:
	1. Lietuvos Respublikos Vyriausybės 2020 m. kovo 14 d. nutarimas Nr. 207 „Dėl karantino Lietuvos Respublikos teritorijoje paskelbimo“;
	2. Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. balandžio 23 d. sprendimas Nr. V-977 ­„Dėl COVID-19 ligos (koronaviruso infekcijos) valdymo priemonių vaikų priežiūros organizavimui įstaigoje“;
	3. Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. kovo 27 d. sprendimas Nr. V-594 „Dėl Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. kovo 10 d. sprendimo Nr. V-328 „Dėl COVID-19 ligos (koronaviruso infekcijos) atvejo apibrėžimo atnaujinimo“ pakeitimo“;
	4. Lietuvos Respublikos sveikatos apsaugos ministro 2020 m. kovo 16 d. įsakymas Nr. V-383 „Dėl Vaikų ir suaugusiųjų COVID-19 ligos (koronaviruso infekcijos) diagnostikos ir gydymo tvarkos aprašo patvirtinimo“;
	5. Lietuvos Respublikos sveikatos apsaugos ministro 2020 m. kovo 12 d. įsakymas Nr. V-352 „Dėl Asmenų, sergančių COVID-19 liga (koronaviruso infekcija), asmenų, įtariamų, kad serga COVID-19 liga (koronaviruso infekcija), ir asmenų, turėjusių sąlytį, izoliavimo namuose, kitoje gyvenamojoje vietoje ar savivaldybės administracijos numatytose patalpose taisyklių patvirtinimo“;
	6. Rekomendacijos sveikatos priežiūros įstaigų patalpų ir ne sveikatos priežiūros patalpų dezinfekcijai (kai galimas užsiteršimas SARS-COV-2-VIRUSU. Lietuvos Respublikos Sveikatos apsaugos ministerija;
	7. Rekomendacijos dėl sąlytį su COVID-19 atveju turėjusių asmenų valdymo. Lietuvos Respublikos Sveikatos apsaugos ministerija (toliau – SAM).
	8. Lietuvos Respublikos švietimo, mokslo ir sporto ministerijos 2020 m. gegužės 21 d. Nr. SR-2343 rekomendacijos dėl ugdymo organizavimo ir švietimo pagalbos teikimo mokyklose nuo gegužės 25 d.
	9. Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gegužės 14 d. sprendimo Nr. V-1162 „Dėl neformaliojo vaikų švietimo organizavimo būtinų sąlygų“ pakeitimo 2020 m. gegužės 29 d. Nr. V-1320.
	10. Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gegužės 28 d. sprendimas Nr. V-1313 “Dėl kultūros, pramogų ir kitų renginių organizavimo būtinų sąlygų.

 3.11. Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gegužės 29 d. sprendimo Nr. v-1342 „Dėl Lietuvos respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gegužės 21 d. sprendimo Nr. V-1245 „Dėl bendrojo ugdymo organizavimo, mokinių konsultacijų vykdymo ir švietimo pagalbos teikimo būtinų sąlygų“ pakeitimo.

**II SKYRIUS**

**DARBO ORGANIZAVIMAS**

1. Gimnazijoje darbas organizuojamos maksimaliai laikantis izoliacijos principo:
	1. darbuotojai dirba tik vienoje paskirtoje klasėje, patalpoje, erdvėje;
	2. vaikai dalyvauja tos pačios klasės, grupės veikloje;
	3. veikla organizuojama taip, kad būtų išvengta skirtingų klasių mokinių ir darbuotojų kontakto bei vengiama kontaktų su pašaliniais, veiklose nedalyvaujančiais asmenimis tiek Gimnazijos patalpose, tiek lauke;
	4. Jei kontakto išvengti neįmanoma, riboti kontakto laiką.
	5. Visi įeinantys į Gimnaziją laikosi asmens higienos (rankų higienos, kosėjimo, čiaudėjimo etiketo ir kt.)[[1]](#footnote-1)[[2]](#footnote-2) taisyklių. Informacija mokiniams, jų tėvams (globėjams, rūpintojams) paskelbti prie įėjimo į švietimo įstaigą.
2. Šalia įėjimo į Gimnazijos patalpas yra padėtos rankų dezinfekcijai skirtos priemonės.
3. Gimnazijoje yra bendrų patalpų (kūno kultūros, muzikos salių) po kiekvienos grupės, klasės panaudojimo jos vėdinamos ir išvalomos.
4. Gimnazijoje sudarytos tinkamos sąlygos darbuotojų ir vaikų rankų higienai (praustuvėse tiekiamas šiltas ir šaltas vanduo, prie praustuvių patiekiama skysto muilo, rankšluosčius rekomenduojama naudoti vienkartinius).
5. Ugdymo veiklos organizuojamos, mokinių konsultacijos vykdomos klasėse ar kitose patalpose, mokymosi, konsultacijų vykdymo vietas įrengti taip, kad tarp jose sėdinčių mokinių būtų išlaikomas ne mažesnis kaip 1 m atstumas.
6. Jei organizuojamos kontaktinės švietimo pagalbos specialistų konsultacijos, jos teikiamos individualiai ar vienu metu dirbama tik su tos pačios klasės mokiniais. Po kiekvienos konsultacijos patalpos turi būti išvėdinamos ir nuvalomi dažnai liečiami paviršiai.
7. Mokinių maitinimas nuo 2020-06-01 gimnazijoje neorganizuojamas.
8. Mokinių pavėžėjimas organizuojamas laikantis visų reikalavimų: vairuotojas dėvi veidą ir nosį dengiančias kaukes, autobuse yra rankų dezinfekcijai skirtos priemonės, laikomasi atstumų, maršruto gale dezinfekuojami autobusiuko paviršiai (ne mažiau kaip 1 m.).
9. Neleisti dalyvauti ugdymo veikloje asmenims, kuriems pasireiškia karščiavimas (37,3 °C ir daugiau) ar kurie turi kitų ūmių viršutinių kvėpavimo takų ligų požymių (pvz., sloga, kosulys, pasunkėjęs kvėpavimas). Nustačius, kad mokiniui ugdymo proceso metu pasireiškė karščiavimas (37,3 °C ir daugiau) ar ūmių viršutinių kvėpavimo takų ligų ar kitų užkrečiamųjų ligų požymiai (pvz., sloga, kosulys, pasunkėjęs kvėpavimas ir pan.), mokinys nedelsiant turi būti izoliuojamas, apie tai informuojami jo tėvai (globėjai, rūpintojai) ir konsultuojamasi Karštąja koronaviruso linija tel. 1808 dėl tolimesnių veiksmų.

**III SKYRIUS**

**TĖVŲ (GLOBĖJŲ, RŪPINTOJŲ) VEIKSMAI**

1. Atvesti ir pasiimti vaiką (-us) prie Gimnazijos patalpų (tėvai į patalpų vidų neįeina) gali tik vienas iš tėvų (globėjų, rūpintojų).
2. Atvedant ir pasiimant vaiką (-us) tėvas (globėjas, rūpintojas) privalo:
	1. dėvėti veidą (nosį ir burną) drengiančias priemones (veido kaukę, respiratorių ar kitas priemones[[3]](#footnote-3);
	2. vengti bet kokio kontakto su kitais asmenimis;
	3. laikytis ne mažesnio nei 2 metrų atstumo nuo kitų asmenų ir laikytis specialisto nurodymų.
3. Užtikrinti vaiko pasiėmimą (per 1 val. nuo Gimnazijos vadovo ar jo paskirto asmens gauto informacinio pranešimo) iš Gimnazijos jei ugdymo proceso metu būtų pastebima, kad vaikas turi užkrečiamų ligų simptomų (pakilusi kūno temperatūra iki 37,3 °C, sloga, kosulys, apsunkintas kvėpavimas ir kt.). Kol atvyksta tėvai, vaikas izoliuojams (Izoliatorius – 210 kab.)
4. Užtikrinti savo kontaktinių duomenų tikslumą ir pasiekiamumą tol kol vaikas bus Gimnazijoje.
5. Draudžiama:
	1. leisti į Gimnaziją vaikus, kuriems pasireiškia karščiavimas (37,3 °C ir daugiau);
	2. leisti į Gimnaziją vaikus, kurie turi ūmių viršutinių kvėpavimo takų infekcijos požymių (sloga, kosulys, apsunkintas kvėpavimas ir kt.);
	3. leisti į Gimnaziją vaikus, kuriems pasireiškia užkrečiamų ligų požymiai (viduriavimas, bėrimas ir kt.);
6. Informuoti Gimnazijos vadovą apie vaikui nustatytą COVID-19 infekciją.

**IV SKYRIUS**

**DARBUOTOJŲ VEIKSMAI**

1. Darbuotojai privalo:
	1. laikytis rankų higienos (plauti rankas dažnai ir kruopščiai su vandeniu ir muilu bent 20 sekundžių, nesant galimybės rankų nusiplauti, rekomenduojama dezinfekuoti rankas rankų dezinfekciniu skysčiu (ne mažiau kaip 60 proc. alkoholio) ar alkoholinėmis servetėlėmis[[4]](#footnote-4);
	2. laikytis čiaudėjimo-kosėjimo etiketo (pridengti burną ir nosį sulenkta alkūne arba nosine, kurią po to nedelsiant turi išmesti į uždarą šiukšliadėžę, nusiplauti rankas[[5]](#footnote-5);
	3. laikytis visų Sveikatos apsaugos ministerijos (SAM) pateiktų rekomendacijų, siekiant išvengti COVID-19 plitimo[[6]](#footnote-6);
	4. dėvėti veido kaukes, respiratorius ar kitas priemones: mokytojos – vaikų priėmimo metu;
	5. neiti į darbą, jei yra privalomoje izoliacijoje, izoliacijos laikotarpiu;
	6. informuoti Gimnazijos vadovą ir nedelsiant apleisti savo darbo vietą, jei pasireiškė ūmių viršutinių kvėpavimo takų infekcijos, ūmių žarnyno infekcijų ir kitų užkrečiamų ligų požymiai (karščiavimas, sloga, kosulys, apsunkintas kvėpavimas, viduriavimas, vėmimas ir kt.)., rekomenduoti konsultuotis Karštąja koronoviruso linija, telefonu 1808 arba susisiekti su savo šeimos gydytoju konsultacijai nuotoliniu būdu.
2. Darbuotojų veiksmai, kai ugdymo proceso metu vaikui pasireiškia SAM Aprašo punkte išvardinti simptomai:
	1. nedelsiant informuoti visuomenės sveikatos priežiūros specialistą esantį sveikatos kabinete telefonu 862035457, izoliuoja vaiką nuo kitų grupės vaikų persirengimo kambaryje ir saugiai perduoda visuomenės sveikatos priežiūros specialistui.
	2. Visuomenės sveikatos priežiūros specialistas informuoja įstaigos direktorių ir vaiko tėvus (globėjus, rūpintojus) apie susidariusią situaciją;
	3. Visuomenės sveikatos priežiūros specialistas raštu ir žodžiu rekomenduoja tėvams konsultuotis Karštąja koronaviruso linija tel. 1808 arba susisiekti su vaiko šeimos gydytoju konsultacijai nuotoliniu būdu ir palaiko tolimesnį kontaktą su tėvais.
3. Rekomenduojama būti gryname ore, būti fiziškai aktyviems, stiprinti imunitetą, laikantis SAM rekomendacijų.

**VII SKYRIUS**

**BAIGIAMOSIOS NUOSTATOS**

1. Diana Keserauskienė, budėtoja, Gimnazijoje, Rūta Žadeikienė, mokytojo padėjėja, Pėžaičių skyriuje yra atsakingos už kasdienį darbuotojų sveikatos vertinimą atvykus į darbą (kūno temperatūros matavimą). Atsakingi darbuotojai įvertintą sveikatos būklę atžymi darbuotojų sveikatos vertinimo žurnale, kuriame nurodo darbuotojo vardą, pavardę, atvykimo laiką/matavimo laiką ir temperatūrą. Nustačius darbuotoją, kuriam pasireiškia viršutinių kvėpavimo takų ligų, ūmių žarnyno infekcijų ir kt. susirgimų požymiai (karščiavimas (37,3 °C ir daugiau), sloga, kosulys, čiaudulys, pasunkėjęs kvėpavimas, viduriavimas, vėmimas ir pan.), nedelsiant informuojamas įstaigos vadovas, o darbuotojui rekomenduojama konsultuotis Karštąja koronaviruso linija tel. 1808 arba susisiekti su savo šeimos gydytoju konsultacijai nuotoliniu būdu;
	1. Gimnazijos vadovas vykdo darbuotojų nušalinimą nuo darbo esant įtarimui, kad darbuotojas yra užsikrėtęs ar turėjo kontaktą su potencialiai užsikrėtusiu COVID-19 asmeniu;
	2. Gimnazijos vadovas esant Covid-19 nedelsiant telefonu informuoja Nacionalinį visuomenės sveikatos centrą prie Sveikatos apsaugos ministerijos (toliau – NVSC) apie Mokyklos darbuotoją (-us) ir/ar ugdytinius, kuriems yra nustatyta COVID-19 infekcija (informacija gaunama iš darbuotojų ir vaikų tėvų).
	3. Esant teigiamam Covid-19 atvejui ir gavus Nacionalinio visuomenės sveikatos centro žodinius nurodymus Visuomenės sveikatos priežiūros specialistas pagal darbuotojų atvykimo/išvykimo iš įstaigos, vaikų lankomumo žurnalą surenka visą informaciją apie Gimnazijos darbuotojus ir Gimnazijos ugdytinius, kurie galimai turėjo sąlyti su darbuotoju užsikrėtusiu arba turėjusiu sąlyti su užsikrėtusiu COVID-19 asmeniu ir perduoda įstaigos vadovui, kuris pateikia Nacionalinio visuomenės sveikatos centro atsakingam asmeniui.
2. Jurgita Rudienė, direktoriaus pavaduotoja ugdymui renka ir sistemina informaciją apie izoliacijoje esančius Gimnazijos darbuotojus.
3. Darbuotojai privalo nuolat peržiūrėti ir susipažinti su informacija apie COVID-19, kuri skelbiama <https://sam.lrv.lt/lt/naujienos/koronavirusas> ir vadovautis SAM pateiktomis rekomendacijomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. <http://www.ulac.lt/uploads/downloads/LT%206_spaudai%20A4.pdf> [↑](#footnote-ref-1)
2. <http://www.ulac.lt/uploads/downloads/LT%206_spaudai%20A4.pdf> [↑](#footnote-ref-2)
3. <http://www.ulac.lt/lt/kaip-tinkamai-uzsideti-nusiimti-ir-ismesti-medicin> [↑](#footnote-ref-3)
4. <http://www.ulac.lt/uploads/images/higiena_LT-6.jpg> [↑](#footnote-ref-4)
5. <https://sam.lrv.lt/uploads/sam/documents/files/rekomendacijos%20del%20ranku%20higienos.pdf> [↑](#footnote-ref-5)
6. <http://www.ulac.lt/uploads/downloads/LT%206_spaudai%20A4.pdf> [↑](#footnote-ref-6)